PMIndiaData/PMIndiaSum huggingface dataset:
ব্ৰঞ্জৰ পদক লাভ কৰা হৰজিন্দাৰ কৌৰক প্ৰধানমন্ত্ৰীৰ অভিনন্দ

প্ৰধানমন্ত্ৰী শ্ৰী নৰেন্দ্ৰ মোদীয়ে মহিলাৰ ৭১ কেজি ভাৰ উত্তোলনত ব্ৰঞ্জৰ পদক লাভৰ বাবে হৰজিন্দাৰ কৌৰক অভিনন্দন জনাইছে। প্ৰধানমন্ত্ৰীগৰাকীয়ে এইবুলি টুইট কৰে; “আমাৰ ভাৰ উত্তোলন দলটোৱে বাৰ্মিংহাম চিডব্লিউজিত ব্যতিক্ৰমী প্ৰদৰ্শন আগবঢ়াইছে। এই ধাৰা অব্যাহত ৰাখিয়েই হৰজিন্দাৰ কৌৰে ব্ৰঞ্জৰ পদক অৰ্জন কৰিলে। এই বিশেষ সাফল্যৰ বাবে তেওঁক আন্তৰিক অভিনন্দন জনাইছো। তেওঁৰ ভৱিষ্যৎ প্ৰচেষ্টাৰাজিৰ বাবে শুভেচ্ছা জ্ঞাপন কৰিলো।”
শ্যামজী কৃষ্ণ বাৰ্মাৰ জন্মবাৰ্ষিকীত প্ৰধানমন্ত্ৰীৰ শ্ৰদ্ধা জ্ঞাপন

ভাৰতৰ অন্যতম স্বাধীনতা সংগ্ৰামী শ্যামজী কৃষ্ণ বাৰ্মাৰ আজি জন্মবাৰ্ষিকীত প্ৰধানমন্ত্ৰী শ্ৰী নৰেন্দ্ৰ মোদীয়ে সেই মহান সংগ্ৰামী সত্তাক শ্ৰদ্ধাৰে সোঁৱৰে৷ প্ৰধানমন্ত্ৰীয়ে কয়, ‘‘আজি জন্মবাৰ্ষিকীত মহান স্বতন্ত্ৰ সংগ্ৰামী শ্যামজী কৃষ্ণ বাৰ্মালৈ মোৰ শ্ৰদ্ধা নিবেদন কৰিছো৷ তেখেতৰ দেশপ্ৰেম আৰু ভাৰতৰ স্বাধীনতা সংগ্ৰামত আগবঢ়োৱা অৱদান চিৰস্মৰণীয় হৈ ৰ’ব৷ ‘‘এইগৰাকী মনিষী শ্যামজী কৃষ্ণ বাৰ্মা আৰু তেওঁৰ মহানতাৰ বিষয়ে উল্লেখ কৰি মই পূৰ্বে আগবঢ়োৱা এক ভাষণৰ ভিডিঅ’ লিংক আগবঢ়াইছো৷ https://www.youtube.com/watch?v=NLw_2cNVRuQ “, প্ৰধানমন্ত্ৰীয়ে লগতে কয়৷
ৰাষ্ট্ৰীয় যুৱ দিৱস উপলক্ষে দুখন ভিডিঅ’ কনফাৰেন্স সম্বোধন প্ৰধানমন্ত্ৰীৰ

ৰাষ্ট্ৰীয় যুৱ দিৱস উপলক্ষে প্ৰধানমন্ত্ৰীয়ে আজি ভিডিঅ’ কনফাৰেন্সৰ মাধ্যমেৰে দুটাকৈ গুৰুত্বপূৰ্ণ অনুষ্ঠানত ভাগ লয়৷ গ্ৰেটাৰ নয়দাস্থিত গৌতম বুদ্ধ বিশ্ববিদ্যালয়ত অনুষ্ঠিত ৰাষ্ট্ৰীয় যুৱ মহোৎসৱৰ উদ্বোধনী অনুষ্ঠানত প্ৰধানমন্ত্ৰীয়ে পিএছএলভি-চি৪০ৰ সফল উৎক্ষেপনৰ বাবে ইছৰোক অভিনন্দনেৰে ভাষণ আৰম্ভ কৰে৷ মহাকাশ ক্ষেত্ৰত আমাৰ প্ৰগতিয়ে দেশৰ নাগৰিকক উপকৃত কৰিব আৰু উন্নয়নৰ যাত্ৰাক উদগণি যোগাব বুলি প্ৰধানমন্ত্ৰীয়ে উল্লেখ কৰে৷ ২০১৭ৰ ডিচেম্বৰৰ ‘মন কি বাত’ অনুষ্ঠানত তেওঁ জিলাসমূহত ‘ম’ক পাৰ্লিয়ামেণ্ট’ আয়োজনৰ প্ৰসংগ উত্থাপন কৰাৰ কথা প্ৰধানমন্ত্ৰীয়ে স্মৰণ কৰে৷ এইধৰণৰ ম’ক পাৰ্লিয়ামেণ্টে আমাৰ যুৱ প্ৰজন্মৰ মাজত আলোচনা কৰাৰ উদ্যম বৃদ্ধি কৰিব বুলি তেওঁ কয়৷ প্ৰধানমন্ত্ৰীয়ে পুনৰ কয় যে ১৯৪৭ চনৰ পাছত জন্ম গ্ৰহণ কৰা বাবে আমি স্বাধীনতা সংগ্ৰামত ভাগ লোৱাৰ সৌভাগ্য অৰ্জন নকৰিলো৷ কিন্তু আমি আমাৰ স্বাধীনতা সংগ্ৰামীসকলৰ সপোন সাৰ্থক কৰাৰ সুবৰ্ণ সুযোগ লাভ কৰিছো৷ আমি এনেকুৱা এখন ভাৰতবৰ্ষ গঢ় দিব লাগিব, যাৰ বাবে আমাৰ স্বাধীনতা সংগ্ৰামীসকলে সপোন দেখিছিল৷ প্ৰধানমন্ত্ৰীয়ে কয় যে আমি দেশৰ যুৱ প্ৰজন্মক চাকৰি সৃষ্টিকাৰী হিচাপে গঢ়িব বিচাৰো৷ তেওঁলোক তৰুণ হোৱাৰ লগতে উদ্ভাৱনী শক্তিৰ অধিকাৰী হ’ব লাগিব। প্ৰধানমন্ত্ৰীয়ে মন কৰিছে যে কিছুমান মানুহে আজিৰ যুৱ প্ৰজন্মৰ ধৈৰ্য আৰু সহনশীলতা গুণ নাই বুলি কয়৷ কিন্তু তেওঁ অনুভৱ কৰে যে ইয়ে আমাৰ যুৱ-প্ৰজন্মৰ উদ্ভাৱনী শক্তিক জাগ্ৰত কৰে৷ ইয়ে আমাৰ যু প্ৰজন্মক অভিনৱ ধৰণে চিন্তা কৰি নতুন উদ্ভাৱন কৌশল সৃষ্টিত সক্ষম কৰি তুলে৷ ক্ৰীড়াক জীৱনৰ এক অংশ কৰি ল’বলৈ প্ৰধানমন্ত্ৰীয়ে দেশৰ নতুন প্ৰজন্মক আহ্বান জনায়৷ কৰ্ণাটকৰ বেলাগাভীত অনুষ্ঠিত ৰাষ্ট্ৰীয় যুৱ দিৱস আৰু সৰ্ব ধৰ্ম সভা সম্বোধন কৰি প্ৰধানমন্ত্ৰীয়ে কয় যে স্বামী বিবেকানন্দই ভাতৃত্ববোধৰ ওপৰত গুৰুত্ব দিছিল৷ তেওঁ বিশ্বাস কৰিছিল যে আমাৰ কল্যাণ ভাৰতৰ বিকাশৰ ওপৰত নিৰ্ভৰশীল৷ শ্ৰী নৰেন্দ্ৰ মোদীয়ে কয় যে বিশ্বৰ পশ্চিম প্ৰান্তত ভাৰতৰ বিৰুদ্ধে থকা বিভিন্ন অপপ্ৰচাৰ স্বামী বিবেকানন্দই ভূল প্ৰমাণিত কৰিছিল৷ সামাজিক ব্যাধিৰ বিৰুদ্ধেও তেওঁ মাত মাতিছিল৷ কিছুমান ব্যক্তিয়ে দেশখন বিভাজন কৰাৰ অপচেষ্টাত ব্যস্ত আছে আৰু আমাৰ যুৱ প্ৰজন্মই তেনে শক্তিক ইয়াৰ যোগ্য প্ৰত্যুত্তৰ দি আহিছে বুলি প্ৰধানমন্ত্ৰীয়ে কয়৷ আমাৰ যুৱ প্ৰজন্ম কেতিয়াও বিপথে পৰিচালিত নহয়৷ তেওঁ পুনৰ কয় যে ভাৰতৰ যুৱ প্ৰজন্ময়ে স্বচ্চ ভাৰত অভিযানক সফল কৰি তুলিছে৷ সমাজৰ হৈ সেৱা আগবঢ়োৱা কেইবাগৰাকীও সাধু-সন্তৰ গৃহভূমি ভাৰতবৰ্ষ বুলিও প্ৰধানমন্ত্ৰীয়ে উল্লেখ কৰে৷ প্ৰধানমন্ত্ৰীয়ে কয় যে সেৱা ভৱ আমাৰ সংস্কৃতিৰ এক অংশ৷ সমগ্ৰ দেশত কেইবাটাও সংগঠন আৰু যথেষ্টসংখ্যক ব্যক্তিয়ে নিস্বাৰ্থভাৱে সমাজৰ হৈ সেৱা আগবঢ়াই আহিছে৷ ৰাজহুৱা স্থানত শৌচমুক্ত দেশ হিচাপে ভাৰতক গঢ়ি তুলিবলৈ প্ৰধানমন্ত্ৰীয়ে সকলোকে আহ্বান জনায়৷
গুজৰাটৰ অম্বাজী মন্দিৰ দৰ্শন আৰু পূজা অৰ্পন প্ৰধানমন্ত্ৰী নৰেন্দ্ৰ মোদী

প্ৰধানমন্ত্ৰী শ্ৰী নৰেন্দ্ৰ মোদীয়ে আজি গুজৰাটৰ ৫১ টা শক্তি পীঠৰ ভিতৰত অন্যতম অম্বাজী মন্দিৰলৈ গৈ দৰ্শন আৰু পূজা কৰে। ইয়াৰ পূৰ্বে অম্বাজীত বিভিন্ন উন্নয়নমূলক আঁচনি উৎসৰ্গা কৰাৰ এক অনুষ্ঠানত প্ৰধানমন্ত্ৰীয়ে নৱৰাত্ৰিৰ পৱিত্ৰ সময়ছোৱাত অম্বাজীত থকাৰ সুযোগ লাভ কৰি আনন্দ প্ৰকাশ কৰে। প্ৰধানমন্ত্ৰী য়ে গুজৰাটলৈ ২ দিনীয়া ভ্ৰমণলৈ আহিছে।
প্রধানমন্ত্রী আৱাস যোজনাত মধ্যবিত্ত শ্ৰেণীৰ বাবে ক্রেডিট লিংকযুক্ত ৰাজসাহাৰ্য আঁচনিৰ অধীনত সুদৰ ৰাজসাহাৰ্যযোগ্য ঘৰৰ কার্পেট এলেকা বৃদ্ধিত কেবিনেটৰ অনুমোদন

প্রধানমন্ত্রী শ্রী নৰেন্দ্র মোদিৰ অধ্যক্ষতাত অনুষ্ঠিত কেন্দ্রীয় কেবিনেট বৈঠকত বৃহস্পতিবাৰে প্রধানমন্ত্রী আৱাস যোজনাত (চহৰ) মধ্যবিত্ত শ্ৰেণী (এমআইজি)ৰ বাবে ক্রেডিট লিংকযুক্ত ৰাজসাহাৰ্য আঁচনিৰ (চিএলএছএছ) অধীনত সুদৰ ৰাজসাহাৰ্যযোগ্য ঘৰৰ কার্পেট এলেকা বৃদ্ধিত অনুমোদন দিয়ে। আঁচনিৰ পৰিসৰ, নিৰ্দিষ্ট ঠাই আৰু ইয়াৰ প্রসাৰতা বৃদ্ধিৰ বাবে কেবিনেটে নিম্নোলিখিত বিষয়ত অনুমোদন জনাইছেঃ (১)চিএলএছএছৰ এমআইজি-১ পর্যায়ৰ কার্পেট এলেকা বর্তমানৰ ৯০ বর্গ মিটাৰৰ পৰা বৃদ্ধি হৈ ১২০ বর্গমিটাৰ পর্যন্ত হৈছে আৰু চিএলএছএছৰ এমজিআই-২ পর্যায়ৰ কার্পেট এলেকা বর্তমানৰ ১১০ বর্গমিটাৰৰ পৰা বৃদ্ধি কৰি ১৫০ বর্গমিটাৰ কৰা হৈছে; আৰু (২)০১.০১.২০১৭ৰ পৰা অৰ্থাৎ এমআইজিৰ বাবে চিএলএছএছ কার্যকৰী হোৱাৰ দিনধৰি ওপৰৰ এই পৰিৱর্তন কার্যকৰী হৈছে। এমআইজিৰ বাবে চিএলএছএছ হৈছে চহৰত আৱাসৰ অভাৱ পুৰণৰ বাবে লোৱা এক সক্রিয় পদক্ষেপ। তদুপৰি, মধ্যবিত্ত শ্ৰেণীৰ লোকসকলে সুদৰ ৰাজসাহাৰ্য আঁচনিগ্রহণ প্ৰক্ৰিয়া সক্ষম কৰাৰ বাবে ই এক অগ্রণী পদক্ষেপ। এমআইজিৰ বাবে চিএলএছএছৰ দুটা পৰ্যায়ৰ উপাৰ্জন কৰা লোকক সামৰি লোৱা হৈছে, সেয়া হ’ল-বছৰি ৬,০০,০০১ টকাৰ পৰা ১২,০০,০০০টকা লৈকে(এমআইজি-১) আৰু ১২,০০,০০১ টকাৰ পৰা ১৮,০০,০০০ টকা লৈকে। ঋণৰ সর্বোচ্চ ম্যাদ ২০বছৰ বা প্ৰকৃত ম্যাদৰ ভিতৰত যি কম হ’ব তাৰ ওপৰত ৯% কৈ এনপিভি সুদৰ ৰাজসাহাৰ্য হিচাপে ধৰা হ’ব। ৯ লাখ অথবা ১২ লাখ টকাৰ অধিক গৃহ ঋণত ৰাজসাহাৰ্য নাথাকিব। এমআইজিৰ বাবে চিএলএছএছ ৩১.০৩.২০১৯ লৈকে কার্যকৰী হ’ব। প্রভাৱ
ক’ভিড টিকাকৰণ অভিযানৰ ১৫০ কোটিৰ মাইলৰ খুঁটি অতিক্ৰমৰ বাবে নাগৰিকসকলক অভিনন্দন জ্ঞাপন প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে ক’ভিড টিকাকৰণ অভিযানৰ ১৫০ কোটিৰ মাইলৰ খুঁটি অতিক্ৰমৰ বাবে নাগৰিকসকলক অভিনন্দন জ্ঞাপন কৰিছে। তেখেতে লগতে কয় যে আমাৰ টিকাকৰণ অভিযান সাফল্যমণ্ডিত কৰি তুলিবলৈ কাম কৰি থকা সকলোৰে ওচৰত ভাৰত কৃতজ্ঞ। এলানি টুইটত প্ৰধানমন্ত্ৰীগৰাকীয়ে কয়; “টিকাকৰণৰ ক্ষেত্ৰত এটি উল্লেখযোগ্য দিন! ১৫০ কোটিৰ মাইলৰ খুঁটি অতিক্ৰমৰ বাবে আমাৰ নাগৰিকসকলক অভিনন্দন জনাইছো। আমাৰ টিকাকৰণ অভিযানে বহু জীৱন ৰক্ষা কৰাটো নিশ্চিত কৰিছে। একে সময়তে, আমি ক’ভিড-১৯ সম্পৰ্কীয় আটাইবোৰ প্ৰট’কলো মানি চলো আহক। আমাৰ টিকাকৰণ অভিযানক সাফল্যমণ্ডিত কৰি তুলিবলৈ কাম কৰি থকা সকলোৰে ওচৰত ভাৰত কৃতজ্ঞ। আমি আমাৰ চিকিৎসক, বিজ্ঞানী, উদ্ভাৱক আৰু লোকসকলক টিকাকৰণ কৰা স্বাস্থ্য সেৱা কৰ্মীসকলক ধন্যবাদ জনাইছো। মই যোগ্য সকলোকে তেওঁলোকৰ পালি গ্ৰহণ কৰিবলৈ অনুৰোধ জনাইছো। একেলগে, ক’ভিড-১৯ ৰ বিৰুদ্ধে যুঁজ দিওঁ আহক।”
ভাৰত আৰু ইজৰাইলৰ মাজত আনুষ্ঠানিক কূটনৈতিক সম্পৰ্ক স্থাপনৰ ৩০ বছৰ সম্পন্ন হোৱা সন্দৰ্ভত প্ৰধানমন্ত্ৰীৰ বিবৃত

ভাৰতৰ পৰা সকলো ইজৰাইলী বন্ধুলৈ নমস্কাৰ আৰু চালাম। আজি আমাৰ দুয়োখন দেশৰ সম্পৰ্কৰ এক বিশেষ দিন। ৩০ বছৰ আগতে, আজিৰ দিনটোতে আমাৰ মাজত কূটনৈতিক সম্পৰ্ক সম্পূৰ্ণৰূপে প্ৰতিষ্ঠিত হৈছিল। দুয়োখন দেশৰ মাজত এটা নতুন অধ্যায় আৰম্ভ হৈছিল। যদিও এই অধ্যায়টো নতুন আছিল, আমাৰ দুয়োখন দেশৰ ইতিহাস বহুপুৰণি। বহু শতাব্দী ধৰি আমাৰ মানুহৰ মাজত এক ঘনিষ্ঠ সম্পৰ্ক আছে। ভাৰতৰ মৌলিক প্ৰকৃতিৰ দৰে, শ শ বছৰ ধৰি আমাৰ ইহুদী সম্প্ৰদায়ে ভাৰতীয় সমাজত কোনো বৈষম্য নোহোৱাকৈ এক সুসংগত পৰিৱেশত বাস কৰি আহিছে, আৰু বিকশিত হৈছে। তেওঁ আমাৰ উন্নয়নযাত্ৰাত এক গুৰুত্বপূৰ্ণ অৱদান আগবঢ়াইছে। আজি, যেতিয়া বিশ্বত গুৰুত্বপূৰ্ণ পৰিৱৰ্তন ঘটিছে, ভাৰত-ইজৰাইল সম্পৰ্কৰ গুৰুত্ব বৃদ্ধি পাইছে। আৰু পাৰস্পৰিক সহযোগিতাৰ বাবে নতুন লক্ষ্য নিৰ্ধাৰণ কৰাৰ আৰু কি ভাল সুযোগ আছে – যেতিয়া ভাৰতে এই বছৰ ইয়াৰ স্বাধীনতাৰ ৭৫ তম বাৰ্ষিকী উদযাপন কৰি আছে, যেতিয়া ইজৰাইলে অহা বছৰ ইয়াৰ স্বাধীনতাৰ ৭৫ তম বাৰ্ষিকী উদযাপন কৰিব, আৰু যেতিয়া দুয়োখন দেশে তেওঁলোকৰ কূটনৈতিক সম্পৰ্কৰ ৩০ তম বাৰ্ষিকী উদযাপন কৰিব। ৩০ বছৰৰ এই গুৰুত্বপূৰ্ণ সময়ত মই আপোনালোক সকলোকে পুনৰ অভিনন্দন জনাইছো। মই নিশ্চিত যে ভাৰত-ইজৰাইলৰ বন্ধুত্বে অনাগত দশকবোৰত পাৰস্পৰিক সহযোগিতাৰ নতুন অভিলেখ গঢ়ি তুলিব।
অপুষ্টি হ্ৰাসৰ অৰ্থে লোৱা পদক্ষেপৰ পৰ্যালোচনা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শুকুৰবাৰে ভাৰতত অপুষ্টি প্ৰতিৰোধ আৰু হ্ৰাসজনিত সমস্যাৰ অৰ্থে লোৱা প্ৰচেষ্টাৰ অগ্ৰগতিৰ পৰ্যালোচনা কৰে। উচ্চ পৰ্যায়ত পৰ্যালোচনা বৈঠকচ প্ৰধানমন্ত্ৰীৰ কাৰ্যালয়, নিটী আয়োগ আৰু অন্যান্য মন্ত্ৰালয়ৰ একাংশ বিষয়া উপস্থিত থাকে। বৈঠকত অপুষ্টি, মুজুৰা লগা তথা ইয়াৰ লগত সম্পৰ্কীয় সমস্যাৰ শেহতীয়া স্থিতি সন্দৰ্ভত আলোচনা কৰা হয়। আলোচনাত উন্নত দেশসমূহে অপুষ্টি ৰোধৰ বাবে লোৱা ফলপ্ৰসূ প্ৰচেষ্টাসমূহে স্থান লাভ কৰে। প্ৰধানমন্ত্ৰীয়ে মুজুৰা লগা, অপুষ্টি, জন্মতে ওজন হ্ৰাস আৰু এনিমিয়াজনিত সমস্যা ৰোধৰ অৰ্থে বাস্তৱিক লক্ষ্যৰে কাম কৰিবলৈ জোৰ দিয়ে। তেওঁ ২০২২ চনত ভাৰতৰ স্বাধীনতাৰ ৭৫ সংখ্যক বৰ্ষপূৰ্তিত এইবোৰৰ বাস্তৱিক তথা ফলপ্ৰসূ উপায় অৱলম্বন কৰিবলৈ গুৰুত্ব আৰোপ কৰে। সভাত পুষ্টিজনিত সময়োপযোগী ব্যৱস্থা সম্পৰ্কে, বিশেষকৈ সৰ্বাধিক অপুষ্টিত ভোগা জিলাসমূহৰ বিষয়ে আলোচনা কৰা হয় জ্যেষ্ঠ বিষয়াসকলে বাৰে বাৰে পুষ্টিৰ ওপৰত কেন্দ্ৰীয় চৰকাৰৰ বিভিন্ন প্ৰচেষ্টা যেনে-স্বচ্চ ভাৰত অভিযান, মিচন ইন্দ্ৰধনূষ, বেটী বচাওঁ-বেটী পঢ়াওঁ আৰু প্ৰধানমন্ত্ৰী মাত্ৰু বন্দনা যোজনা ইত্যাদিৰ ইতিবাচক প্ৰভাৱৰ দিশত গুৰুত্ব আৰোপ কৰে। প্ৰসংগক্ৰমে প্ৰধানমন্ত্ৰীয়ে কেন্দ্ৰ আৰু ৰাজ্য চৰকাৰৰ সকলো আঁচনিৰ মাজত সমন্বয় সাধন কৰি প্ৰত্যক্ষ আৰু পৰোক্ষভাৱে পুষ্টি সমস্যা দূৰীকৰণত গুৰুত্ব আৰোপ কৰিবলৈ আহ্বান জনায়। প্ৰধানমন্ত্ৰীয়ে কাংক্ষিক ফলাফল লাভৰ বাবে পুষ্টিৰ প্ৰয়োজনীয়তাৰ সন্দৰ্ভত সামাজিক সজাগতাৰ বৃদ্ধিত জোৰ দিয়ে। তেওঁ সজাগতা সৃষ্টিৰ বাবে অনানুষ্ঠানিক মাধ্যম ব্যৱহাৰত গুৰুত্ব আৰোপ কৰে।
দেওঘৰস্থিত সৎসংগ আশ্ৰমৰ আচাৰ্যদেৱ অশোক ৰঞ্জন চক্ৰৱৰ্তীৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে দেওঘৰস্থিত সৎসংগ আশ্ৰমৰ আচাৰ্যদেৱ অশোক ৰঞ্জন চক্ৰৱৰ্তীৰ বিয়োগত গভীৰ শোক প্ৰকাশ কৰিছে৷ টুইটাৰযোগে প্ৰধানমন্ত্ৰীয়ে কয়, “দেওঘৰস্থিত সৎসংগ আশ্রমৰ আচার্যদেৱ অশোক ৰঞ্জন চক্রৱর্তী তেওঁৰ নিঃস্বার্থ সমাজসেৱাৰ বাবে চিৰস্মৰণীয় হৈ ৰ’ব৷ তেওঁ শিক্ষা, স্বাস্থ্য, সামাজিক ন্যায় আৰু সবলীকৰণৰ বাবে কাম কৰি গৈছে৷ এই শোকৰ মুহূৰ্তত তেওঁৰ সকলো ভক্তৰ প্ৰতি মই সমবেদনা জনাইছো৷ ওঁ শান্তি।“
বালিত জি-২০ সন্মিলনৰ সময়ত ব্ৰিটেইন যুক্তৰাজ্যৰ প্ৰধানমন্ত্ৰীৰ সৈতে প্ৰধানমন্ত্ৰীৰ বৈঠক

প্ৰধানমন্ত্ৰী শ্ৰী নৰেন্দ্ৰ মোদীয়ে আজি বালিত অনুষ্ঠিত জি-২০ সন্মিলনৰ সময়ত ব্ৰিটেইন যুক্তৰাজ্যৰ প্ৰধানমন্ত্ৰী ঋষি চুনাকক সাক্ষাৎ কৰে। দুয়োজন নেতাৰ মাজত এইখন প্ৰথম বৈঠক আছিল। প্ৰধানমন্ত্ৰীয়ে প্ৰধানমন্ত্ৰী চুনাকক কাৰ্যভাৰ গ্ৰহণ কৰাৰ বাবে অভিনন্দন জ্ঞাপন কৰে। দুয়োগৰাকী নেতাই ভাৰত-ব্ৰিটেইন যুক্তৰাজ্যৰ ব্যাপক কৌশলগত অংশীদাৰিত্বৰ স্থিতি আৰু ভৱিষ্যত সম্পৰ্কৰ বাবে ৰোডমেপ ২০৩০ৰ অগ্ৰগতিৰ ওপৰত সন্তুষ্টি ব্যক্ত কৰে। দুয়োগৰাকী নেতাই জি-২০ আৰু কমনৱেলথকে ধৰি দ্বিপাক্ষিক আৰু বহুপাক্ষিক মঞ্চত একেলগে কাম কৰাৰ গুৰুত্বক প্ৰশংসা কৰে। বাণিজ্য, গতিশীলতা, প্ৰতিৰক্ষা আৰু নিৰাপত্তাৰ দৰে সহযোগিতাৰ গুৰুত্বপূৰ্ণ ক্ষেত্ৰসমূহৰ ওপৰত আলোচনাৰ গুৰুত্ব আৰোপ কৰা হয়।
বিশিষ্ট উদ্যোগপতি ৰাহুল বাজাজৰ বিয়োগত প্ৰধানমন্ত্ৰীৰ শো

প্ৰধানমন্ত্ৰী শ্ৰী নৰেন্দ্ৰ মোদীয়ে বিশিষ্ট উদ্যোগপতি ৰাহুল বাজাজৰ দেহাৱসানত গভীৰ শোক প্ৰকাশ কৰিছে। এটি টুইটত প্ৰধানমন্ত্ৰীগৰাকীয়ে কয়; "বাণিজ্য আৰু উদ্যোগ জগতখনলৈ উল্লেখযোগ্য অৱদানৰ বাবে ৰাহুল বাজাজ জী স্মৰণীয় হৈ থাকিব। বাণিজ্যৰ বাহিৰেও, তেওঁ সমাজ সেৱাৰ প্ৰতি উৎসাহী আৰু এজন বিশিষ্ট সদালাপী ব্যক্তি আছিল। তেওঁৰ মৃত্যুত দুখ পাইছো। তেওঁৰ পৰিয়াল আৰু বন্ধুবৰ্গলৈ সমবেদনা জনাইছো। ঔম শান্তি।"
প্ৰধানমন্ত্ৰী শ্ৰী নৰেন্দ্ৰ মোদী আৰু ফিলিপাইনছৰ মহামহিম ৰাষ্ট্ৰপতি ফাৰ্ডিনাণ্ড মাৰ্কোছ জুনিয়ৰৰ মাজত টেলিফোনৰে বাৰ্তালা

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ফিলিপাইনছৰ মহামহিম ৰাষ্ট্ৰপতি ফাৰ্ডিনাণ্ড মাৰ্কোছ জুনিয়ৰৰ সৈতে টেলিফোনৰে বাৰ্তালাপত মিলিত হয়। ফিলিপাইনছৰ সপ্তদশ ৰাষ্ট্ৰপতি হিচাপে নিৰ্বাচিত হোৱা বাবে মহামহিম মাৰ্কোছ জুনিয়ৰক প্ৰধানমন্ত্ৰীয়ে অভিনন্দন জনায়। দুয়োগৰাকী নেতাই বিভিন্ন ক্ষেত্ৰত গঢ়ি উঠা দ্বিপাক্ষিক সম্পৰ্কৰ সমীক্ষা কৰাৰ লগতে শেহতীয়া বছৰদিয়েকত দুয়োখন ৰাষ্ট্ৰৰ মাজত দ্ৰুত গতিত বৃদ্ধি পোৱা সহযোগিতাক লৈ সন্তুষ্টি প্ৰকাশ কৰে। ভাৰতৰ ‘এক্ট ইষ্ট নীতি’ আৰু ‘ভাৰত-প্ৰশান্ত মহাসাগৰীয় দৃষ্টিভংগী’ৰ ক্ষেত্ৰত ফিলিপাইনছে গ্ৰহণ কৰা গুৰুত্বপূৰ্ণ ভূমিকাৰ কথা প্ৰধানমন্ত্ৰীয়ে দোহৰাৰ লগতে দ্বিপাক্ষিক সম্পৰ্কৰ আৰু অধিক সম্প্ৰসাৰণৰ পোষকতা কৰে। প্ৰধানমন্ত্ৰীয়ে ফিলিপাইনছৰ উন্নয়ণৰ লক্ষ্যৰে ৰাষ্ট্ৰপতি ফাৰ্ডিনাণ্ড মাৰ্কোছ জুনিয়ৰে গ্ৰহণ কৰিব খোজা পৰিকল্পনা-প্ৰকল্পসমূহলৈ ভাৰতে সম্পৰ্ণ সহযোগিতা আগবঢ়াই যাব বুলি প্ৰতিশ্ৰুতি প্ৰদান কৰে।
ইণ্ডোনেছিয়াৰ ৰাষ্ট্ৰপতি মহামহিম জ’ক’ উইডোডোৰ সৈতে ফোনযোগে কথোপকথন প্ৰধানমন্ত্ৰী শ্ৰী নৰেন্দ্ৰ মোদীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি ইণ্ডোনেছিয়াৰ ৰাষ্ট্ৰপতি মহামহিম জ’ক’ উইডোডোৰ সৈতে ফোনযোগে কথোপকথন কৰে। প্ৰধানমন্ত্ৰী ভাৰতবাসীৰ হৈ ইণ্ডোনেছিয়াৰ ছুলাৱেছিত হোৱা ভূমিকম্প আৰু ছুনামিৰ ফলত প্ৰাণহানি হোৱা লোকসকলৰ প্ৰতি গভীৰ শোক প্ৰকাশ কৰে। ইণ্ডোনেছিয়াত ইমান ভয়ংকৰ প্রাকৃতিক দুর্যোগৰ ফলত হোৱা ব্যাপক ক্ষয়-ক্ষতিৰ মোকাবিলা কৰাৰ ক্ষেত্ৰত ইণ্ডোনেছিয়াবাসীয়ে যি সাহস দেখুৱাইছে, তাৰ প্রশংসা কৰে প্রধানমন্ত্রীয়ে। ইণ্ডোনেছিয়াৰ বাবে আন্তঃৰাষ্ট্ৰীয় সাহায্যৰ আহ্বান জনাই প্রধানমন্ত্রীয়ে কয় যে ভাৰতৰ উপকূলৱর্তী প্রতিবেশী আৰু বন্ধু ৰাষ্ট্ৰ ইণ্ডোনেছিয়াক ভাৰতে সকলো প্ৰকাৰৰ সহায়-সহযোগিতা আগবঢ়াব। ইণ্ডোনেছিয়াৰ দুর্যোগত প্রাণহানি হোৱাসকলৰ প্ৰতি শোক প্রকাশ আৰু ভাৰতে সাহায্যৰ আশ্বাস দিয়া বাবে ৰাষ্ট্রপতি উইডোডোৱে প্রধানমন্ত্রীক ধন্যবাদ জনায়। ভাৰতৰ সাহায্য সম্পৰ্কীয় বিস্তৃত বিষয়, ভাৰত আৰু ইণ্ডোনেছিয়াৰ কূটনৈতিক আৰু চৰকাৰী পর্যায়ৰ বৈঠকৰ জৰিয়তে স্থিৰ কৰাৰ ক্ষেত্ৰত দুয়োগৰাকী নেতাই সহমত প্ৰকাশ কৰে।
জনহিতৈষী তথা মানৱতাবাদী বিলকিছ এধীৰ মৃত্যুত প্ৰধানমন্ত্ৰীৰ শোক প্ৰকা

জনহিতৈষী তথা মানৱবতাবাদী নেত্ৰী বিলকিছ এধীৰ মৃত্যুত শোক প্ৰকাশ কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। শ্ৰী মোদীয়ে কয় যে জীৱন জুৰি উত্সৰ্গিত মনোভাৱৰে তেওঁ কৰি যোৱা মানৱতাবাদী কাম-কাজে সমগ্ৰ পৃথিৱীৰ জনসাধাৰণৰ জীৱনক বাৰুকৈয়ে স্পৰ্শ কৰিছিল। এই সন্দৰ্ভত তেওঁ প্ৰকাশ কৰা এক বাৰ্তাত প্ৰধানমন্ত্ৰীয়ে কয়; “বিলকিছ এধীৰ প্ৰয়াণত মই গভীৰ শোক প্ৰকাশ কৰিছো। মানৱতাবাদী কাম-কাজৰ প্ৰতি তেওঁ প্ৰদৰ্শন কৰা উত্সৰ্গিত মনোভাৱে সমগ্ৰ পৃথিৱীৰ জনসাধাৰণৰ জীৱনকে স্পৰ্শ কৰিছিল। ভাৰতৰ নাগৰিকসকলেও তেওঁৰ স্মৃতি শ্ৰদ্ধাৰে সুঁৱৰিব। তেওঁৰ আত্মাৰ চিৰশান্তি কামনা কৰিলো”।
এছ. এন. বোছ নেচনেল চেণ্টাৰ ফৰ বেছিক চাইন্সেছ (চাম্বুংক), কলকাতা, ভাৰত আৰু লাইবনিজ-ইনষ্টিটিউট ফাৰ ফেষ্টকোৰ্পাৰ- উণ্ড ৱৰ্কষ্টাফফাৰফুৰ্চন ড্ৰেছডেন ই. ভি. (আই.এফ.ইউ. ড্ৰেছডেন ই.ভি.), ড্ৰেছডেন, জাৰ্মানীৰ মাজত স্বাক্ষৰিত মেগনেটিক আৰু ট’প’লজিকেল কোৱাণ্টাম মেটেৰিয়েল বুজাবুজি চুক্তিলৈ কেবিনেটৰ অনুমোদ

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেন্দ্ৰীয় কেবিনেটে এই দায়িত্ব গ্ৰহণ কৰিছে। বোছ নেচনেল চেণ্টাৰ ফৰ বেছিক চাইন্সেছ (এছ.এন.বি.এন.চি.বি.এছ.), কলকাতা, ভাৰত আৰু লাইবনিজ-ইনষ্টিটিউট ফাৰ ফেষ্টকৰ্পাৰ- আৰু ৱেৰ্কষ্টফৰ্চচুং ড্ৰেছডেন ই.ভি. (আই.এফ.ডব্লিউ. পোছাক পৰিধান কৰা ই.ভি.), জাৰ্মানীৰ ড্ৰেছডেনৰ মাজত এক বুজাবুজিচুক্তি অনুমোদিত কৰিছে, যাৰ উদ্দেশ্য হৈছে উদ্ভাৱনীমূলক চুম্বকীয় আৰু ট'প'লজিকেল কোৱাণ্টাম সামগ্ৰীৰ ক্ষেত্ৰত বৈজ্ঞানিক সহযোগিতা আগবঢ়োৱা। কোৱাণ্টাম সামগ্ৰীৰ ওপৰত গৱেষণাই বিশ্বব্যাপী মনোযোগ আকৰ্ষণ কৰিছে, কিয়নো ভৱিষ্যতৰ কোৱাণ্টাম প্ৰযুক্তিৰ বিকাশ সেইবোৰৰ সম্ভাৱনাৰ ওপৰত নিৰ্ভৰ কৰে। এই যুটীয়া উদ্যোগৰ উদ্দেশ্য হৈছে চুম্বকীয় আৰু ট'প'লজিকেল কোৱাণ্টাম পদাৰ্থৰ ক্ষেত্ৰত ইণ্ডো-জাৰ্মান সহযোগিতা বৃদ্ধি কৰা, সুযোগ প্ৰদান কৰা আৰু জ্ঞানৰ উন্নতিৰ সুবিধা প্ৰদান কৰা। সহযোগিতাত বিশেষভাৱে পৰীক্ষামূলক আৰু গণনাযোগ্য সম্পদৰ আদান-প্ৰদান, কাৰিকৰী আৰু পেছাদাৰী সমৰ্থনৰ আদান-প্ৰদান আৰু অনুষদৰ আদান-প্ৰদান, সহযোগিতামূলক গৱেষণাৰ বাবে গৱেষক আদি অন্তৰ্ভুক্ত থাকিব। পাৰস্পৰিকতা, সৰ্বশ্ৰেষ্ঠ প্ৰচেষ্টা, পাৰস্পৰিক লাভালাভ আৰু সঘনাই বাৰ্তালাপৰ জৰিয়তে প্ৰয়োজনীয় জ্ঞানৰ আধাৰ সৃষ্টি হোৱাৰ সম্ভাৱনা আছে। SNBNCBS সম্পৰ্কে: এছ.এন. বোছ নেচনেল চেণ্টাৰ ফৰ বেছিক চাইন্সেছ (এছ.এন.বি.এন.চি.বি.এছ.) হৈছে এক স্বায়ত্তশাসিত গৱেষণা প্ৰতিষ্ঠান, যাক ১৯৮৬ চনত ভাৰত চৰকাৰৰ বিজ্ঞান আৰু প্ৰযুক্তি বিভাগৰ অধীনত পঞ্জীভুক্ত সমাজ হিচাপে প্ৰতিষ্ঠা কৰা হৈছিল। এই কেন্দ্ৰটো স্থাপন কৰা হৈছিল অধ্যাপক এছ.এন. বসুৰ জীৱন আৰু কাম সন্মান ৰখাৰ বাবে কৰা হৈছিল, তাত্ত্বিক পদাৰ্থ বিজ্ঞানৰ এক মহান ব্যক্তি আৰু যিয়ে কোৱাণ্টাম বলবিজ্ঞান আৰু কোৱাণ্টাম পৰিসংখ্যাৰ বিকাশত কিছু মৌলিক ধাৰণামূলক অৱদান আগবঢ়াইছে। বিগত বছৰবোৰত, কেন্দ্ৰটো মৌলিক বিজ্ঞানত গৱেষণা আৰু বিকাশৰ এক মুখ্য প্ৰতিষ্ঠান হিচাপে আত্মপ্ৰকাশ কৰিছে, বিশেষকৈ ভৌতিক বিজ্ঞান আৰু সম্পৰ্কিত শাখাৰ ক্ষেত্ৰত, য'ত পৰীক্ষা, তত্ত্ব আৰু গণনাৰ শক্তি ব্যৱহাৰ কৰা হয়। বিজ্ঞান আৰু প্ৰযুক্তিৰ এই গুৰুত্বপূৰ্ণ ক্ষেত্ৰত কেন্দ্ৰটো উন্নত প্ৰশিক্ষণ আৰু পাৰস্পৰিক সম্পৰ্কৰ এক মুখ্য কেন্দ্ৰ। কেন্দ্ৰই এক আৱাসিক কাৰ্যসূচী আগবঢ়ায়, য'ত পৰৱৰ্তী পিএইচডি কৰা হয় আৰু লগতে এক শক্তিশালী ভিজিটৰ আৰু লিংকেজ কাৰ্যসূচী আছে। IFW সম্পৰ্কে: আই.এফ.ডব্লিউ. হৈছে এক অ-বিশ্ববিদ্যালয় গৱেষণা প্ৰতিষ্ঠান আৰু লাইবনিজ এছ'চিয়েচনৰ সদস্য। আই.এফ.ডব্লিউ. ড্ৰেছডেনে আধুনিক সামগ্ৰী বিজ্ঞানৰ সৈতে সম্পৰ্কিত আৰু পদাৰ্থ বিজ্ঞান, ৰসায়ন বিজ্ঞান, আৰু সামগ্ৰী বিজ্ঞানৰ অন্বেষণমূলক গৱেষণাৰ সৈতে উদ্ভাৱনী সামগ্ৰী আৰু সামগ্ৰীৰ প্ৰযুক্তিগত বিকাশৰ সৈতে একত্ৰিত কৰে। আই.এফ.ডব্লিউ.-ৰ গৱেষণা কাৰ্যসূচীবোৰে কাৰ্যকৰী সামগ্ৰীৰ ওপৰত গুৰুত্ব দিয়ে, যি প্ৰয়োগৰ বহুতো ক্ষেত্ৰত এক গুৰুত্বপূৰ্ণ স্থান দখল কৰে: অতিপৰিবাহী আৰু চুম্বকীয় পদাৰ্থ, পাতল-চলচ্চিত্ৰ প্ৰণালী আৰু নেনোষ্ট্ৰাকচাৰ আৰু লগতে স্ফটিক আৰু আকৃতিহীন সামগ্ৰী। প্ৰতিষ্ঠানটোৰ লক্ষ্য হৈছে যুৱ বিজ্ঞানীসকলক প্ৰচাৰ কৰা আৰু কাৰিকৰী কৰ্মচাৰীসকলক প্ৰশিক্ষণ দিয়াৰ লগতে ঔদ্যোগিক কোম্পানীবোৰক প্ৰতিষ্ঠানটোৰ তথ্য আৰু অভিজ্ঞতা যোগান ধৰা।
প্ৰধানমন্ত্ৰীয়ে ‘পিএম স্মৃতি চিহ্ন নিলাম’ৰ বাবে লাভ কৰা উৎসাহজনক সঁহাৰিৰ প্ৰশংসা কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে প্ৰধানমন্ত্ৰী স্মৃতি চিহ্ন নিলামৰ বাবে লাভ কৰা উৎসাহজনক সঁহাৰিত আনন্দ প্ৰকাশ কৰিছে। তেওঁ সকলোকে, বিশেষকৈ যুৱক-যুৱতীসকলক নিলামৰ বাবে ৰখা উপহাৰবোৰ চাবলৈ আৰু পৰিয়াল আৰু বন্ধুবৰ্গৰ মাজত সেইবোৰ উপহাৰ দিবলৈ আহ্বান জনায়। প্ৰধানমন্ত্ৰীয়ে এইদৰে টুইট কৰেঃ "যোৱা কেইদিনমানৰ পৰা প্ৰধানমন্ত্ৰী স্মৃতি চিহ্ন নিলামক লৈ লাভ কৰা উৎসাহজনক সঁহাৰিত মই আনন্দিত। কিতাপৰ পৰা আৰম্ভ কৰি কলা কৰ্ম, কাপ আৰু চেৰামিকৰ পৰা পিতলৰ সামগ্ৰীলৈকে, এইবোৰ হৈছে মই বহু বছৰ ধৰি লাভ কৰা উপহাৰৰ এক সম্পূৰ্ণ পৰিসৰ, যিবোৰ নিলামৰ বাবে ৰখা হৈছে। pmmementos.gov.in/#/" "প্ৰধানমন্ত্ৰী স্মৃতি চিহ্ন নিলামৰ পৰা লাভ কৰা ধন নমামি গংগে পদক্ষেপত ব্যৱহাৰ কৰা হব। মই আপোনালোক সকলোকে, বিশেষকৈ যুৱক-যুৱতীসকলক অনুৰোধ কৰিম যে নিলামৰ বাবে ৰখা উপহাৰবোৰ চাওঁক আৰু আপোনাৰ বন্ধুবৰ্গৰ লগতে পৰিয়ালক সেইসমূহ উপহাৰ দিয়ক!"
প্ৰধানমন্ত্ৰীয়ে হৃদয়নাথ মংগেশকাৰৰ পৰা পোৱা ধন্যবাদসূচক টুইট স্বীকাৰ কৰে

প্ৰধানমন্ত্ৰী শ্ৰী নৰেন্দ্ৰ মোদীয়ে অযোধ্যাত লতা মংগেশকাৰ চ’কৰ উদ্ঘাটনত প্ৰয়াত লতা মংগেশকাৰৰ ভায়েক হৃদয়নাথ মংগেশকাৰৰ পৰা পোৱা ধন্যবাদসূচক টুইট স্বীকাৰ কৰে। প্ৰধানমন্ত্ৰীয়ে মন্তব্য কৰে যে লতা দিদি আছিল ভগৱান শ্ৰী ৰামৰ এগৰাকী গভীৰ উপাসক আছিল আৰু পৱিত্ৰ নগৰী অযোধ্যাত তেওঁৰ নামত এটা চ’ক থকা উচিত। হৃদয়নাথ মংগেশকাৰৰ এটা টুইট উল্লেখ কৰি, প্ৰধানমন্ত্ৰীয়ে টুইট কৰে; “লতা দিদি আছিল ভগৱান শ্ৰী ৰামৰ এগৰাকী গভীৰ উপাসক আছিল আৰু পৱিত্ৰ নগৰী অযোধ্যাত তেওঁৰ নামত এটা চ’ক থকা উচিত।”
প্ৰধানমন্ত্ৰী শ্ৰী নৰেন্দ্ৰ মোদী আৰু আমেৰিকা যুক্তৰাষ্ট্ৰৰ ৰাষ্ট্ৰপতি জোছেফ আৰ বাইডেনৰ মাজত ভাৰ্চুৱেল বাৰ্তালাপ

প্ৰধানমন্ত্ৰী শ্ৰী নৰেন্দ্ৰ মোদীয়ে ১১ এপ্ৰিলত আমেৰিকা যুক্তৰাষ্ট্ৰৰ ৰাষ্ট্ৰপতি জোছেফ আৰ বাইডেনৰ সৈতে এক ভাৰ্চুৱেল বৈঠকত মিলিত হ’ব। দুয়োগৰাকী নেতাই দক্ষিণ এছিয়া, ইণ্ডো-পেচিফিক অঞ্চল আৰু গোলকীয় বিষয়সমূহৰ ওপৰত বৰ্তমানে অব্যাহত থকা দ্বিপাক্ষিক সহযোগিতাৰ পৰ্যালোচনা কৰাৰ লগতে পাৰস্পৰিক স্বাৰ্থৰ বিষয়ত মত বিনিময় কৰিব। ভাৰ্চুৱেল বৈঠকখনে দ্বিপাক্ষিক ব্যাপক গোলকীয় কৌশলগত অংশীদাৰিত্ব অধিক শক্তিশালী কৰাৰ লক্ষ্যৰে দুয়োপক্ষক তেওঁলোকৰ নিয়মীয়া আৰু উচ্চ পৰ্যায়ৰ সম্পৰ্ক অব্যাহত ৰখাৰ ওপৰত গুৰুত্ব আৰোপ কৰিব। নেতাদ্বয়ৰ ভাৰ্চুৱেল বাৰ্তালাপ চতুৰ্থ ভাৰত-আমেৰিকা যুক্তৰাষ্ট্ৰৰ ২+২ মন্ত্ৰিত্বমূলক আলোচনাৰ পূৰ্বে হ’ব যাৰ নেতৃত্ব দিব ভাৰতৰ হৈ প্ৰতিৰক্ষা মন্ত্ৰী শ্ৰী ৰাজনাথ সিং আৰু বৈদেশিক পৰিক্ৰমা মন্ত্ৰী ডঃ এছ জয়শংকৰে আৰু আমেৰিকা যুক্তৰাষ্ট্ৰৰ প্ৰতিৰক্ষা সচিব লয়ড অষ্টিন আৰু বিদেশ সচিব এণ্টনি ব্লিংকেনে।
প্রধানমন্ত্রীয়ে টেবোল টেনিছৰ মিক্সড ডাবলছ প্ৰতিদ্বন্দ্বিতাত সোণৰ পদক জয় কৰাত শৰথ কমল আৰু শ্ৰীজা অকুলাৰ ধৈৰ্য তথা দৃঢ়তাৰ প্ৰশংসা কৰ

ধানমন্ত্ৰী শ্ৰী নৰেন্দ্ৰ মোদীয়ে বাৰ্মিংহামত আয়োজিত কমনৱেলথ গেমছ ২০২২ত টেবোল টেনিছৰ মিক্সড ডাবলছ প্ৰতিদ্বন্দ্বিতাত সোণৰ পদক জয় কৰাত শৰথ কমল আৰু শ্ৰীজা অকুলাৰ প্ৰশংসা কৰিছে। প্ৰধানমন্ত্ৰীয়ে টুইট কৰিছে; "লগ হৈ খেলা আৰু জিকাৰ নিজৰ এটা সুকীয়া আনন্দ থাকে। @sharathkamal1 আৰু শ্ৰীজা অকুলাই চমকপ্ৰদ টীম ৱৰ্ক দেখুৱালে আৰু টবোল টেনিছৰ মিক্সড ডাবলছ প্ৰতিদ্বন্দ্বিতাত প্ৰতিষ্ঠিত সোণৰ পদক জয় কৰিলে। মই তেওঁলোকৰ ধৈৰ্য আৰু দৃঢ়তাৰ প্ৰশংসা কৰিছো। শৰথৰ কমনৱেলথ গেমছৰ সেই সকলো প্ৰতিদ্বন্দ্বিতাৰ ফাইনেলত উপনীত হোৱাটো অসাধাৰণ, য'ত তেওঁ ভাগ ল'লে।"
২০ জুলাইত কমনৱেলথ গেমছ ২০২২ত অংশগ্ৰহণ কৰিবলৈ ভাৰতীয় দলৰ সৈতে আলোচনা কৰিব প্ৰধানমন্ত্ৰীয়ে

প্ৰধানমন্ত্ৰী শ্ৰী নৰেন্দ্ৰ মোদীয়ে ২০ জুলাই, ২০২২ তাৰিখে পুৱা ১০ বজাত কমনৱেলথ গেমছ (চিডব্লিউজি) ২০২২ত অংশগ্ৰহণ কৰা ভাৰতীয় দলটোৰ সৈতে ভিডিঅ’ কনফাৰেন্সৰ জৰিয়তে বাৰ্তালাপ কৰিব। বাৰ্তালাপটোত খেলুৱৈসকলৰ লগতে তেওঁলোকৰ প্ৰশিক্ষকো অন্তৰ্ভুক্ত থাকিব। প্ৰধানমন্ত্ৰীৰ বাৰ্তালাপ মুখ্য ক্ৰীড়া প্ৰতিযোগিতাত অংশগ্ৰহণ কৰাৰ আগতে খেলুৱৈসকলক অনুপ্ৰাণিত কৰাৰ তেওঁৰ নিৰন্তৰ প্ৰচেষ্টাৰ এটা অংশ। যোৱা বছৰ প্ৰধানমন্ত্ৰীয়ে টকিঅ’ ২০২০ অলিম্পিকত অংশগ্ৰহণ কৰা ভাৰতীয় খেলুৱৈসকলৰ দলৰ লগতে টকিঅ’ ২০২০ পেৰালিম্পিক গেমছত অংশগ্ৰহণ কৰা ভাৰতীয় পেৰা-এথলীটৰ দলৰ সৈতে বাৰ্তালাপ কৰিছিল। আনকি ক্ৰীড়া প্ৰতিযোগিতাৰ সময়তো প্ৰধানমন্ত্ৰীয়ে খেলুৱৈসকলৰ প্ৰগতিৰ প্ৰতি গভীৰ আগ্ৰহ দেখে। কেইবাবাৰো তেওঁ খেলুৱৈসকলক ব্যক্তিগতভাৱে ফোন কৰে আৰু তেওঁলোকৰ সফলতা আৰু আন্তৰিক প্ৰচেষ্টাৰ বাবে অভিনন্দন জনায় আৰু তেওঁলোকক উন্নত প্ৰদৰ্শন কৰিবলৈ অনুপ্ৰাণিত কৰে। তদুপৰি, ভাৰতীয় দলটো দেশলৈ উভতি অহাৰ পাছতো প্ৰধানমন্ত্ৰীয়ে তেওঁলোকৰ সৈতে সাক্ষাৎ আৰু বাৰ্তালাপ কৰে। কমনৱেলথ গেমছ (চিডব্লিউজি) ২০২২ অনুষ্ঠিত হ’ব ২৮ জুলাই, ২০২২ ৰ পৰা ০৮ আগষ্ট, ২০২২ লৈ। এই প্ৰতিযোগিতা বাৰ্মিংহামত অনুষ্ঠিত হ’ব। ১৯ বিধ ক্ৰীড়াৰ ১৪১ টা ইভেণ্টত কমনৱেলথ গেমছ (চিডব্লিউজি) ২০২২ত মুঠ ২১৫ জন খেলুৱৈয়ে ভাৰতক প্ৰতিনিধিত্ব কৰিব।
বিশ্ব পৰ্যটন দিবস উপলক্ষে অবিশ্বাস্য ভাৰতৰ সৌন্দৰ্য আৱিষ্কাৰ কৰিবলৈ বিশ্ববাসীক আহ্বান প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে সমগ্ৰ বিশ্ববাসীক ভাৰতৰ সৌন্দৰ্য আৱিষ্কাৰ কৰিবলৈ আহ্বান জনায়। তেওঁ লগতে দেশৰ নৱপ্ৰজন্মক সমগ্ৰ দেশ ভ্ৰমণ কৰি ইয়াৰ বৈচিত্ৰতাৰ সন্ধান কৰিবলৈও আহ্বান জনায়। এক বাৰ্তাত প্ৰধানমন্ত্ৰীয়ে কয়, “বিশ্ব পৰ্যটন দিবসত মই বিশ্ববাসীক ভাৰতলৈ আমন্ত্ৰণ জনাইছোঁ আৰু তেওঁলোকক অবিশ্বাস্য ভাৰতৰ সৌন্দৰ্য আৱিষ্কাৰ কৰাৰ লগতে আমাৰ লোকসকলৰ আতিথ্য গ্ৰহণৰ বাবেও আহ্বান জনাইছোঁ। মই বিশেষকৈ মোৰ যুৱ বন্ধুসকলক সমগ্ৰ দেশ ভ্ৰমণ কৰাৰ লগতে আমাৰ বিশাল দেশৰ বৈচিত্ৰতা স্বচক্ষে প্ৰত্যক্ষ কৰিবলৈ আহ্বান জনাইছোঁ। প্ৰধানমন্ত্ৰীয়ে লগতে যোৱা দেওৱাৰে মন কী বাতৰ ৩৬ সংখ্যক অনুষ্ঠানত পৰ্যটন সন্দৰ্ভত দিয়া বক্তব্যৰ এটা ক্লিপো শ্বেয়াৰ কৰে।” https://soundcloud.com/narendramodi/unity-in-diversity-is-indias-speciality
বালাযোগী অডিটৰিয়ামত উপ ৰাষ্ট্ৰপতি শ্ৰী এম ভেংকায়া নাইডুৰ বিদায় অনুষ্ঠানত প্রধানমন্ত্রী উপস্থিত থাক

প্ৰধানমন্ত্ৰী শ্ৰী নৰেন্দ্ৰ মোদী আজি ইয়াত জিএমচি বালাযোগী অডিটৰিয়ামত উপ ৰাষ্ট্ৰপতি শ্ৰী এম ভেংকায়া নাইডুৰ বাবে আয়োজিত এটা বিদায় অনুষ্ঠানত উপস্থিত থাকে। অনুষ্ঠানত ভাষণ দি, প্ৰধানমন্ত্ৰীয়ে সদায় সক্ৰিয় আৰু ব্যস্ত হৈ থকাৰ শ্ৰী ভেংকায়া নাইডুৰ গুণৰ কথা উল্লেখ কৰে আৰু কয় যে এই গুণটোৱে তেওঁক সদায় ৰাজহুৱা জীৱনৰ সৈতে সংযুক্ত কৰি ৰাখিব। শ্ৰী মোদীয়ে শ্ৰী ভেংকায়া নাইডুৰ সৈতে নিজৰ দীঘলীয়া সংযুক্তিৰ বিষয়ে কয় আৰু বাজপেয়ী চৰকাৰত মন্ত্ৰী হিচাপে শ্ৰী নাইডুৰ বাছনিৰ সময়ত গ্ৰামীণ বিকাশৰ বাবে তেওঁৰ প্ৰাথমিকতাক স্মৰণ কৰে। প্ৰধানমন্ত্ৰীয়ে লগতে কয় যে শ্ৰী নাইডুৱে দুয়োটা বিভাগ – গ্ৰামীণ বিকাশৰ লগতে নগৰ বিকাশৰ তত্বাৱধান কৰে। প্ৰধানমন্ত্ৰীয়ে উপ ৰাষ্ট্ৰপতিৰ ৰাজ্যসভাৰ সভাপতি আৰু উপ ৰাষ্ট্ৰপতি হোৱা প্ৰথম ৰাজ্যসভা সদস্য হোৱাৰ দুৰ্লভ গৌৰৱ প্ৰাপ্তিৰ বিষয়েও চৰ্চা কৰে। প্ৰধানমন্ত্ৰীয়ে কয় যে তেওঁৰ এই অভিজ্ঞতা আৰু সংসদীয় পৰিক্ৰমা মন্ত্ৰী হিচাপে অভিজ্ঞতাই তেওঁক ব্যাপক নিয়ন্ত্ৰণ আৰু সহজতাৰে সদন চলোৱাত তেওঁক সহায় কৰিলে। প্ৰধানমন্ত্ৰীয়ে সদন, সদস্যসকল আৰু সমিতিসমূহৰ ক্ষমতা শক্তিশালী কৰা আৰু বৃদ্ধি কৰাত শ্ৰী নাইডুৰ প্ৰয়াসৰো প্ৰশংসা কৰে। প্ৰধানমন্ত্ৰীয়ে কয় যে এই কথা গুৰুত্বপূৰ্ণ যে সকলো সাংসদৰ পৰা তেওঁৰ যি আশা, তাক আমি সদায় পূৰণ কৰিবলৈ চেষ্টা কৰিম। প্ৰধানমন্ত্ৰীয়ে শ্ৰী নাইডুৰ সময়-প্ৰবন্ধনৰ অনুশাসনৰ প্ৰশংসা কৰি এইবুলিও কয় যে কেনেকৈ কৰোণা প্ৰতিবন্ধকতাৰ সময়ত, উপৰাষ্ট্ৰপতিয়ে 'টেলী-যাত্ৰা'ৰ মাধ্যমত সেইসকল লোকৰ সৈতে ফোনৰ দ্বাৰা সংযুক্ত হৈ আছিল, যি তেওঁৰ দীঘলীয়া ৰাজহুৱা জীৱনত তেওঁৰ সম্পৰ্কলৈ আহিছিল। তেওঁ সেই কঠিন সময়ত মানুহক সান্ত্বনা আৰু উৎসাহ প্ৰদান কৰে। এনেকৈয়ে তেওঁ মহামাৰীৰ সময়ত সকলো সাংসদৰ সৈতে সম্পৰ্ক ৰক্ষা কৰি চালে। প্ৰধানমন্ত্ৰীয়ে সেই ঘটনাও স্মৰণ কৰে যেতিয়া বিহাৰ ভ্ৰমণৰ সময়ত, শ্ৰী নাইডুৰ হেলিকপ্টাৰখন হঠাত লেণ্ডিং কৰিবলগা হয় আৰু এজন খেতিয়কে তেওঁক সহায় কৰে। প্ৰধানমন্ত্ৰীয়ে কয় যে শ্ৰী নাইডুৱে আজিলৈকে সেই খেতিয়ক আৰু তেওঁৰ পৰিয়ালৰ সৈতে সম্পৰ্ক ৰাখিছে। প্ৰধানমন্ত্ৰীয়ে আশা প্ৰকাশ কৰি কয় যে তেওঁ অনাগত বহুত দীৰ্ঘ সময়লৈকে সেই সমৰ্পণ আৰু জ্ঞানেৰে ৰাজহুৱা জীৱনত মানুহৰ মাৰ্গদৰ্শন কৰি থাকিব। মাতৃভাষাৰ প্ৰতি শ্ৰী নাইডুৰ সন্মানক স্বীকাৰ কৰি প্ৰধানমন্ত্ৰীয়ে ভাষিণীৰ বিষয়ে উল্লেখ কৰে, যি আৰ্টিফিচিয়েল ইণ্টেলিজেঞ্চ আৰু অন্য উদীয়মান প্ৰযুক্তিৰ শক্তিৰে পৰিপূৰ্ণ, নাগৰিকৰ বাবে সেৱা আৰু সামগ্ৰীৰ বিকাশ কৰাৰ দিশত ভাষাৰ বাবে এটা ৰাষ্ট্ৰীয় সাৰ্বজনীন ডিজিটেল প্লেটফর্ম। তেওঁ দুয়োখন সদনৰ সদস্যসকলক ইয়াৰ দিশত মনোযোগ দিবলৈ কয়। তেওঁ ৰাজ্যসভাৰ সভাপতি আৰু উপ-সভাপতিৰ পৰা মাতৃভাষাত বিতৰ্কৰ কাৰণে ওলাই অহা নতুন শব্দক একত্ৰিত কৰা আৰু দেশৰ ভাষাক সমৃদ্ধ কৰা বাবে তেওঁকো সংযুক্ত কৰিবলৈ কয়। তেওঁ কয় যে ভাল শব্দৰ সংগ্ৰহ অব্যাহত ৰখাৰ বাৰ্ষিক পৰম্পৰা আৰম্ভ কৰি আমি ভেংকায়াজীৰ মাতৃভাষাৰ প্ৰতি থকা প্ৰেমৰ ঐতিহ্যক আগবঢ়াই নিম।
খনি আৰু ৰক ফচফেট আৰু এমঅ’পি খননৰ প্ৰচেষ্টা আৰু জৰ্ডানত ফছফৰিক এচিড/ডিএপি/এনপিকে সাৰৰ উৎপাদন সম্পৰ্কীয় সুবিধা প্ৰসাৰৰ বাবে ভাৰত আৰু জৰ্ডানৰ মাজত প্ৰস্তাৱিত বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত খনি আৰু ৰক ফচফেট আৰু এমঅ’পি খননৰ প্ৰচেষ্টা আৰু জৰ্ডানত ফছফৰিক এচিড/ডিএপি/এনপিকে সাৰৰ উৎপাদন সম্পৰ্কীয় সুবিধা প্ৰসাৰৰ বাবে ভাৰত আৰু জৰ্ডানৰ মাজত এক প্ৰস্তাৱিত দীৰ্ঘম্যাদী বুজাবুজি চুক্তি স্বাক্ষৰত অনুমোদন জনায়। এই বুজাবুজি চুক্তিয়ে উপযুক্ত দৰত দেশখনৰ চাহিদাৰ ভিত্তিত কেঁচা সামগ্ৰী আৰু সাৰ যোগানৰ ধাৰাবাহিকতা অক্ষুণ্ণ ৰখাটো সুনিশ্চিত কৰিব।